แม่เบี้ยมาหา งูเห่า2ตัว เข้าบ้าน2หลัง คอหวยตีเป็นเลขเด็ด
แขกไม่ได้รับเชิญมาหาในยามวิกาล งูเห่าเลื้อยมา 2 ตัวแยกเข้าบ้าน 2 หลัง เจ้าของกำลังนั่งส้วมได้ยินเสียงขู่ฟ่อ หันไปดูเห็นหัวงูคาอยู่ที่ช่องลมแจ้งกู้ภัยมาจับ เพื่อนบ้านไม่พลาดนำเลขที่บ้านไปเสี่ยงดวง    ,กลางดึก วันที่ 22 มี.ค. หน่วยกู้ภัยจักรนารายณ์ อ.อู่ทอง จ.สุพรรณบุรี ได้รับแจ้งขอความช่วยเหลือจากชาวบ้าน ว่ามีงูเห่า เข้าบ้านประชาชนในหมู่บ้านเดียวกัน ถึง 2 หลัง จึงจัดเจ้าหน้าที่พร้อมอุปกรณ์ เดินทางไปให้การช่วยเหลือ,หลังแรกบ้านเลขที่ 120 หมู่ 7 บ้านหนองน้ำขุ่น ซอย 7 ต.อู่ทอง ซึ่งเปิดเป็นร้าน คาร์แคร์ นายชูศักดิ์ ศรีเหรา อายุ 51 ปี เพื่อนเจ้าของบ้านกบอกว่าขณะนั่งกินข้าวกันอยู่ จู่ๆ พบงูเห่า ความยาวประมาณ 1.5 เมตร เลื้อยออกมาจากหลังทีวี มากลางบ้าน ทำให้สะดุ้งตกใจ รีบแจ้งเจ้าหน้าที่มาจับเอาไว้ได้,ถัดมา ที่บ้านเลขที่ 1949/6 หมู่ 6 ซอยเดียวกัน ห่างไปไม่ถึง 500 เมตร เจ้าหน้าที่กู้ภัยได้รับแจ้งจาก นางวิเชียร ไตรสังข์ อายุ 43 ปี ว่ามีงูเห่า อยู่ที่ซอกช่องลมระบายอากาศในห้องน้ำ เมื่อไปถึง พบงูเห่า ความยาว ประมาณ 1.5 เมตร แผ่แม่เบี้ยติดอยู่ในซอก จึงทำการจับเอาไว้ได้,นางวิเชียร เจ้าของบ้าน กล่าวว่า ขณะตนนั่งส้วมอยู่นั้น ได้ยินเสียงขู่ฟ่อ จึงมองหาที่มา ก็พบงูเห่ากำลังแผ่แม่เบี้ย ติดอยู่ในซอกช่องลมดังกล่าว โชคดีที่งูตัวใหญ่ไม่สามารถทะลุช่องลมลงมาได้ ไม่งั้นงูอาจฉกตนก็เป็นได้,หลังทราบข่าวชาวบ้าน ต่างมองดูบ้านเลขที่ บ้านทั้ง 2 หลัง เพื่อตีเป็นเลขเด็ด ในการเสี่ยงโชคงวดที่จะถึงนี้ โดยบอกว่า เผื่อมีโชคดีมีวาสนาได้ 30 ล้านกับเขาบ้าง ส่วนงูทั้งสองตัว เจ้าหน้าที่นำไปปล่อยคืนสู่ธรรมชาติต่อไป  
แขกไม่ได้รับเชิญมาหาในยามวิกาล งูเห่าเลื้อยมา2ตัวแยกเข้าบ้าน2หลังเจ้าของกำลังนั่งส้วมได้ยินเสียงขู่ฟ่อ หันไปดูเห็นหัวงูคาอยู่ที่ช่องลมแจ้งกู้ภัยมาจับ เพื่อนบ้านไม่พลาดนำเลขที่บ้านไปเสี่ยงดวง
หวย,งูเห่าเข้าบ้าน,หวยไทยรัฐ,เลขเด็ด,เลขดัง,ข่าวทั่วไป